b'\n_START_ARTICLE_\nPiala Super UEFA 2014\n_START_SECTION_\nTempat perlawanan\n_START_PARAGRAPH_\nStadium Bandaraya Cardiff telah diumumkan sebagai tempat perlawanan Piala Super pada mesyuarat Jawatankuasa Eksekutif UEFA pada 30 Jun 2012. Stadium ini dibuka pada bulan Julai 2009 dan tapak asal Stadium Olahraga Cardiff yang telah dirobohkan pada 2007. Stadium ini juga merupakan stadium Cardiff City. Stadium ini mempunyai kapasiti 33,000 selepas kerja dinaik taraf.\n_START_SECTION_\nJualan tiket\n_START_PARAGRAPH_\nFasa jualan tiket antarabangsa dibuka kepada orang awam dari 5 sehingga 27 Jun 2014. Tiket boleh didapati dalam tiga kategori harga \xc2\xa3110, \xc2\xa375 dan \xc2\xa340.\n_START_SECTION_\nPengadil\n_START_PARAGRAPH_\nEngland Mark Clattenburg telah dilantik oleh UEFA sebagai pengadil perlawanan, diiringi oleh pengadil-pengadil dari Englang: Pembantu Pengadil Simon Beck dan Stuart Burt, pengadil keempat Darren England, dan pembantu pengadil tambahan Michael Oliver dan Anthony Taylor. _NEWLINE_Perlawanan ini merupakan yang pertama dalam pertandingan kelab UEFA untuk menggunakan semburan spray.\n_START_SECTION_\nPemilihan pemain\n_START_PARAGRAPH_\nPemain tengah Real Madrid Xabi Alonso telah digantung perlawanan, kerana pelanggaran tingkah laku dalam perlawanan akhir Liga Juara-Juara, yang mana beliau juga digantung._NEWLINE_Pemain baru Real Madrid Toni Kroos dan James Rodr\xc3\xadguez dibuat kemunculan sulung mereka untuk Real Madrid; satu lagi pemain baru, Keylor Navas, tidak bermain dalam perlawanan ini. Sevilla memberi kemunculan sulung untuk Denis Su\xc3\xa1rez, Aleix Vidal dan Grzegorz Krychowiak, dan juga pengganti Iago Aspas. Nicol\xc3\xa1s Pareja dan Daniel Carri\xc3\xa7o mewakili Sevilla buat kali pertama sejak pinjaman mereka dibuat kekal.'